Xunta pola defensa de la llingua
#000000
Lleo en El Comentario.tv que Tini Areces, esi presidente, ta acabante d’espublizar un discu. Ablucante. Paez que se trata d’un discu editáu por Ámbitu-L’Aguañaz empobináu pa la emigración asturiano. Y paez que trata d’averar un poquiñín de música del país p’acompañar la señaldá de los centros asturianos de perende. Pero non sólo eso, si non qu’el Tini Areces aprovecha pa unviar un saludín a esos miles d’asturianos que, dende la distancia, habrán de votar nes próximes elecciones autonómiques. Ye’l primer corte del discu, y pues sintilo calcando equí.
Ye otra vuelta más de tuerca n’esi enfotu tan espantible pola propaganda d’esti gobiernín nuestru del Construyendo Asturies, los Premios Príncipe, la TPA, les feries de muestres y la ¿publicidá? institucional descomanada. Una vuelta que lleva a Tini Areces al patetismu más ablucante, a un nivel tan baxo de dignidá que namás pue xenerar la risa si nun fuera porque los sos ‘pinitos’ discográficos pagolos yo. Y será por perres, que soi mui arrogante, pero esti disquín nun me da pola gana pagalu. Nun sé quién coyones asesora a esti home en temes propagandísticos, pero más-y valía metese a monxu, o monxa. L’efeutu qu’una ‘production’ d’esti tipu nun sé si será bultable ente la emigración, pero lo que ye en casa, sedrá de too menos positivo pa esti nuevu ‘monologuista’.
#000001
Nestos tiempos nos que l’Arzobispu d’Uviéu llama a sínodo, atopámonos con que Cristo vive en Brasil y faise llamar Inri Cristo. La reencarnación del Mesías (diz que él mesmu se lo tien creyíu) yá ye una estrella televisiva con miles de seguidores (dellos porque-y creen, dellos porque s’escarcaxen a cada vegada que sal na tele). El caso ye que pel youtube ya cuerren bien de videos coles sos apariciones, los sos sermones. Hasta un milagru que pues ver darréu.
#000003
La FSA diónos la razón
#000015
Va unos posts, afirmábemos equí qu’a la FSA nun-y salíen les cuentes. Que tan mui lloñe de ganar les elecciones próximes y munchu más de facelo ensin necesidá de pactar otra vegada con IU-BA. Los fechos tan confirmando puntu por puntu tolo dicho.
#000016
Xunto a les habituales campañes ‘institucionales’ pagaes con dineru públicu, a más gloria del gobiernín, atopámonos estes selmanes co la semeya que-y ficieran a Paloma Sainz, candidata uvieína a la alcaldía que con una pose tipo ‘Operación Triunfo’ trata de preparar el tarrén pal so combate final con Gabino de Lorenzo. Visites a les asociaciones de vecinos ampliamente seguíes polos medios de comunicación (afines o perceptores d’esa propaganda), inxerciones (de les más cares) nel diariu de más tirada d’Asturies, un blog n’internet o cartelos publicitarios auquiera, son parte de la estratexa.
#000018
Daqué asemeyao ye’l caso de Pilar Varela, candidata nueva n’Avilés tamién nomada como tala de rebote, y a la que se-y quier ‘dar a conocer’ col repartu de miles de tarxetes buzoneaes pel conceyu y con bien d’ellos cartelos a la vera les principales avenides d’Avilés, ente otres acciones de propaganda.
#000019
Too ello ye l’amuesa clara de que la campaña va ser dura, ablucante, posiblemente la más cara de la historia de la autonomía asturiana. Y cuido que l’arrogancia propagandística de la FSA pa coles sos candidates, va ser mui positiva. Va ser la demostración de si realmente les perres marafundiaes en cartelos, banners y cartafueyos influin sustancialmente na movilización del votante.
#000020